Қостанай облысында вейптерді ірі мөлшерде елге кіргізіп, таратқан күдіктіге үкім шықты
DATE: 08:40, 18 Қазан 2024 | GMT +5
TITLE: Қостанай облысында вейптерді ірі мөлшерде елге кіргізіп, таратқан күдіктіге үкім шықты
URL: https://kaz.inform.kz/news/kostanay-oblisinda-veypterd-r-molsherde-elge-krgzp-taratkan-kudktge-ukm-shikti-73cd37/
META: DATE: 08:40, 18 Қазан 2024 | GMT +5
TOTAL WORDS: 103
AUTHOR(S):
TEXT: Қостанай тұрғыны өзі құрған телеграмарнасы арқылы Қазақстан Республикасының аумағына одан әрі тарату мақсатында вейптерді заңсыз әкелгені анықталды. Вейптер Қазақстанға Ресей Федерациясынан әкелініп, әрі қарай курьерлер мен почта жөнелтілімдері арқылы бүкіл ел аумағында таратылған. Электронды темекі өнімдерін алуға өтінімдер 100 000 теңгеден басталған. Елімізде айналымына тыйым салынған вейптерді өткізу фактілерін жасыру мақсатында төлем шетел азаматының банк картасына қабылданып отырған. Күдіктінің тұрғылықты жерін тінту барысында құны 45 млн теңге шамасындағы 7, 5 мыңға жуық вейп табылып, тәркіленді. Сот кінәліге пробациялық бақылауды белгілей отырып, 1 жыл бас бостандығын шектеу түріндегі жаза тағайындады. Айта кетейік, күні кеше Алматыдағы сауда үйлерінің бірінен 5 мың вейп тәркіленгенін жазған едік
